Σπύρος Δάσιος

Ο Σπύρος Δάσιος (1870 - 23 Δεκεμβρίου 1943) ήταν Έλληνας δημοσιογράφος και Νομάρχης.

 Βιογραφία 
Καταγόταν από αρχοντική οικογένεια της Κορίνθου.Σπύρος Δάσιος, Γενικός Διοικητής Θράκης,  θεμελιωτής και δημιουργός  της Νέας Ορεστιάδας , evros.e-citymap.gr, ανάκτηση 15-12-2015.

Σπούδασε νομικά και εργάστηκε ως δημοσιογράφος. Ο Γεώργιος Δροσίνης το 1898 του μεταβίβασε τη διεύθυνση της εφημερίδας "Εστία" μαζί με τον Άδωνη Κύρου. 

Στη συνέχεια (Φεβρουάριος 1910) διορίστηκε Νομάρχης Αχαΐας και Ήλιδος για ελάχιστους μήνες. Νεολόγος, 3-7-1910, από το Μουσείο Τύπου Πατρών. Μετατέθηκε στη νομαρχία Κεφαλληνίας και ανέλαβε Νομάρχης Κεφαλληνίας τον Ιούλιο του 1910.Νεολόγος, 7-7-1910, από το Μουσείο Τύπου Πατρών. Έπειτα ήταν Νομάρχης Αττικής και Βοιωτίας (1912). Επίσης, χρημάτισε Νομάρχης Σερρών από τον Δεκέμβριο του 1916 ως τον Ιανουάριο του 1917.Περικλής Γρ. Αγγελόπουλος, Πολιτική Διοίκησις και Αυτοδιοίκησις εις την Βόρειον Ελλάδα 1912-1965, Θεσσαλονίκη 1965, σελ. 105.
Στη συνέχεια έγινε επιθεωρητής νομαρχών  και στην κυβέρνηση του Ελευθερίου Βενιζέλου διορίστηκε Γενικός Διοικητής Θράκης (1922) και από τον Ιούνιο έως τον Αύγουστο του 1918 Γενικός Διοικητής Λέσβου, όπου ήταν ιδιαίτερα δημοφιλής και ίδρυσε το Άσυλο Παιδός για τη σίτιση, ένδυση και την εκπαίδευση μικρών παιδιών.Παναγιώτη Παρασκευαΐδη, Οι Νομάρχες του Νομού Λέσβου 1912-2006,  Νομαρχιακή Αυτοδιοίκηση Λέσβου, σελ. 24.
Κατά τον Πρώτο Παγκόσμιο Πόλεμο ήταν ενεργός στα μέτωπα.

Τον Δεκέμβριο του 1922 ανέλαβε Γενικός Διοικητής Θράκης, ενώ του αποδίδεται η θεμελίωση της Νέας Ορεστιάδας. Μερίμνησε για την εγκατάσταση των προσφύγων στη Θράκη και οργάνωσε τους Πανθρακικούς Αγώνες στην Κομοτηνή τον Ιούλιο του 1923.

Πέθανε τον Δεκέμβριο του 1943.

 Παραπομπές 

Κατηγορία:Έλληνες δημοσιογράφοι του 19ου αιώνα
Κατηγορία:Νομάρχες Αττικής και Βοιωτίας
Κατηγορία:Νομάρχες Αχαΐας και Ήλιδος
Κατηγορία:Νομάρχες Κεφαλληνίας
Κατηγορία:Νομάρχες Σερρών
Κατηγορία:Έλληνες Γενικοί Διοικητές Θράκης
Κατηγορία:Έλληνες Γενικοί Διοικητές Λέσβου